‎(ซีรีส์สารคดีจาก NETFLIX)
‎ที่ปลายขอบโลกทางใต้สุด
‎ชีวิตใหม่ได้ก่อเกิด
‎หลังจากอยู่ในไข่มาเก้าเดือน
‎โดยมีพ่อเลี้ยงเอาไว้บนอุ้งเท้า…
‎ลูกนกเพนกวินจักรพรรดิ พิโก้ ‎ได้ออกมาดูโลกภายนอกเป็นครั้งแรก
‎และได้พบพ่อที่รักใคร่
‎นี่คือที่ที่โหดหินที่สุดในการเริ่มชีวิตใหม่
‎ด้วยอุณหภูมิที่ติดลบ 35 องศา
‎และลมที่แรง 241 เมตรต่อชั่วโมง…
‎บ้านของพิโก้คือหนึ่งในที่ที่โหดร้ายที่สุดในโลก
‎หน้าหนาวหฤโหดยังจะดำเนินต่อไปอีกสามเดือน
‎พิโก้จะต้องอยู่ติดเท้าของพ่อตลอดเวลา…
‎ไม่งั้นเขาจะแข็งตายในไม่กี่นาที
‎และมันก็ยังมีอันตรายอื่น
‎อาหารเด็กที่พ่อเก็บกักไว้เหลืออยู่แค่หนึ่งสัปดาห์
‎เพื่อให้เขารอดชีวิต ‎แม่ของพิโก้จะต้องรีบเอาปลากลับมาโดยเร็ว
‎สำหรับทารกที่เกิดในป่าหลายสายพันธุ์
‎การเติบโตในบ้านที่เปี่ยมอันตราย ‎ทุกๆ วันคือการสู้เพื่อเอาตัวรอด
‎หุบเขาซึ่งแดดแผดเผาในแอฟริกากลาง
‎คือบ้านของลูกสิงโตอายุสิบเดือน มินนี่
‎เธอเป็นทารกของครอบครัวนี้
‎เป็นลูกสิงโตที่ตัวเล็กที่สุดจากบรรดาสี่ตัว
‎และเป็นที่รักใคร่ที่สุด
‎ฝูงของเธอรักเธอมาก
‎แต่ชีวิตของมินนี่ก็ยังมีอันตราย
‎ห่างไปทางเหนือแปดกิโลเมตร
‎ตัวผู้เร่ร่อนสามตัวได้เข้ามา ‎ในอาณาเขตของครอบครัวนี้
‎ถ้าพวกมันยึดฝูงได้ พวกมันจะฆ่าลูกสิงโตทุกตัว
‎พวกมันจะได้ให้กำเนิดทายาทตัวเอง
‎เพราะเป็นเด็กที่สุด มินนี่จึงอ่อนแอที่สุด
‎แต่ตอนนี้เธอมีปัญหาที่เร่งด่วนมากกว่า
‎ใต้แดด 37 องศาเซลเซียส เหยื่อนั้นมีน้อย
‎และครอบครัวก็ไม่ได้กินอะไรมาหลายวัน
‎ในที่สุด
‎แม่ของมินนี่ก็สบโอกาส
‎ตัวเมียทั้งหกตัวล้วนเป็นนักล่าที่เก่งกาจ
‎แต่การย่องเข้าหาเหยื่อโดยไร้ที่พรางตัว
‎มันเกือบจะเป็นไปไม่ได้
‎เหมือนกับความพยายามครั้งก่อนๆ ในสัปดาห์นี้
‎มันจบลงด้วยความล้มเหลว
‎อีกครั้งที่มินนี่ซึ่งขาดสารอาหารจะต้องหิว
‎ครอบครัวของเธอทำได้แค่ปลอบโยน
‎ในบ้านที่อันตรายบางแห่ง อุปสรรคนั้นเห็นได้ชัด
‎แต่กับบางแห่ง มันหลอกตาเมื่อดูแวบแรก
‎ลูกจิ้งจอกอาร์กติกตัวนี้ชื่อซิลเวอร์
‎เธออายุหกสัปดาห์
‎และมันก็แย่หน่อยสำหรับเธอ
‎เธอเป็นเพศเมียตัวเดียว ‎กลางหมู่พี่ชายจอมดื้อสามตัว
‎เธอชอบชีวิตเงียบสงบ
‎แต่ในครอบครัวนี้ มันเป็นไปไม่ได้
‎พวกเด็กผู้ชายอาจมีกำลังวังชา…
‎แต่ซิลเวอร์มีมันสมอง
‎วันนี้แม่ของเธอคอยเฝ้าดูลูกๆ ที่วุ่นวาย…
‎ระหว่างที่พ่อเธอออกไปล่า
‎ถ้าไม่นับพี่ชายน่ารำคาญ ‎ที่นี่เหมือนชนบทงดงามเหมาะแก่การเติบโต
‎แต่อันที่จริง
‎เกาะซึ่งเป็นบ้านของซิลเวอร์ ‎คือหนึ่งในสถานที่ที่อันตรายที่สุดในโลก
‎ด้วยใกล้กับวงแหวนอาร์กติก ‎มันมีธารน้ำแข็งปกคลุม
‎และล้อมรอบด้วยทะเลเย็นยะเยือก
‎ซึ่งมีคลื่นใต้น้ำที่เป็นที่ลือชา
‎สภาพอากาศที่นี่เปลี่ยนได้ในชั่วอึดใจ
‎นำมาทั้งลมแรง ทั้งพายุ
‎และดินถล่ม
‎และนั่นยังไม่ใช่ภัยที่ร้ายแรงที่สุด
‎ในอีกไม่กี่เดือนก็จะถึงหน้าหนาว
‎อุณหภูมิจะตกลงจนต่ำกว่าจุดเยือกแข็ง
‎ถึงตอนนั้น ซิลเวอร์และพี่ๆ จะต้องดูแลตัวเอง
‎ลูกจิ้งจอกต้องถูกขุนให้อ้วนโดยไว
‎แต่พูดง่ายทำยาก
‎อาหารหลักของพวกมันคือนกอพยพ
‎ทว่ารังของพวกมัน ‎อยู่ในอาณาเขตของจิ้งจอกตัวอื่น
‎และเจ้าของก็โหดสุดๆ
‎พ่อผู้สิ้นหวังของซิลเวอร์ ‎ลอบเข้าไปในแดนของเพื่อนบ้าน
‎มันเสี่ยง
‎แต่เขาปล่อยให้ครอบครัวอดไม่ได้
‎ขณะที่พ่อของซิลเวอร์เข้าใกล้หน้าผาที่ตั้งของรัง
‎เพื่อนบ้านของเขาพบเห็นเขา
‎แล้วก็ตรงมาหาเขา
‎เพื่อนบ้านได้ชัย
‎พ่อของซิลเวอร์โชคดีที่หนีมาได้อย่างปลอดภัย
‎เขาต้องเสาะหาอาหารต่อไปในที่อื่น
‎ลูกจิ้งจอกหิวขึ้นเรื่อยๆ
‎แต่ต่อให้พวกเด็กผู้ชายจะรบเร้าแม่แค่ไหน…
‎เธอก็ไม่มีอะไรจะให้อยู่ดี
‎ซิลเวอร์เหมือนพ่อมากกว่า
‎เมื่อเผชิญปัญหา เธอพยายามแก้มันด้วยตัวเอง
‎ถ้าหาให้ดีๆ มันน่าจะมีอะไรที่กินได้สิ
‎แต่ความมุ่งมั่นตั้งใจไม่เพียงพอจะช่วยให้รอด
‎ในฤดูหนาวอันโหดร้ายที่จะมาถึง
‎(แอนตาร์กติกา ‎พอยต์ จีโอโลจี)
‎ที่อีกฟากหนึ่งของโลก ‎พิโก้เผชิญชะตากรรมเดียวกัน
‎ชีวิตของเขาขึ้นอยู่กับการกลับมาของแม่
‎และโชคดี การรอของเขาใกล้สิ้นสุด
‎หลังออกทะเลไปสองเดือน
‎ในที่สุด แม่ของพิโก้ก็กลับมาบ้าน
‎ในท้องเต็มไปด้วยปลาสำหรับป้อนลูกชาย
‎พวกมันเดินทางอย่างหฤโหดสี่วัน ‎ข้ามแผ่นน้ำแข็งเพื่อกลับบ้าน
‎แม่ของพิโก้ตั้งใจจะไปให้ถึง
‎เมื่ออาหารที่พ่อเก็บกักไว้หมดลง
‎ครอบครัวก็กลับมาพบกัน
‎และพ่อของพิโก้ก็โชว์เจ้าตัวน้อยกลอยใจ
‎พิโก้ถูกส่งอย่างระมัดระวังจากพ่อที่แสนรักใคร่
‎ไปให้แม่
‎และได้รับอาหารมากเท่าที่ต้องการ
‎หลังจากดูลูกชายเป็นครั้งสุดท้าย…
‎ถึงตาพ่อที่จะออกเดินทางสู่ทะเล
‎เพื่อตุนอาหารไว้ให้กับพิโก้
‎เมื่อมีพ่อแม่ผู้ทุ่มเททำงานกันเป็นทีม
‎ใช้เวลาไม่นาน พิโก้ก็ตัวใหญ่ขึ้นกว่าสองเท่า
‎เท้าของแม่ดูไม่ใหญ่อย่างที่เคยเป็นแล้ว
‎ตอนนี้เขาควรไปรวมกลุ่ม ‎กับลูกเพนกวินวัยเดียวกัน
‎แต่พิโก้ไม่รีบร้อนที่จะไปจากแม่
‎ได้เวลากระตุ้นสักหน่อย
‎อย่างรอบคอบ ‎เขาเข้าหาลูกเพนกวินสองตัวที่อยู่กันตามลำพัง
‎แต่สองตัวนั้นดูไม่กระตือรือร้นที่จะผูกมิตร
‎การยืนด้วยสองเท้า ‎ถือเป็นเรื่องยากสำหรับลูกเพนกวิน
‎แต่ในชีวิตของพวกมัน ‎มีช่วงเวลาที่พวกมันจำเป็นจะต้องกล้าหาญ
‎และสำหรับพิโก้ เวลานั้นมาถึงแล้ว
‎แม่ของเขากำลังมุ่งหน้าไปทะเล
‎และทิ้งเขาไว้ในกลุ่มอนุบาลเป็นครั้งแรก
‎วันแรกน่ากลัวเสมอ
‎ตั้งแต่เกิดมา เขาไม่เคยแยกกับพ่อแม่
‎แต่ด้วยการปลุกใจอย่างอ่อนโยนจากแม่
‎ลูกเพนกวินตัวนี้จึงสามารถ ‎ย่างเท้าก้าวแรกสู่อิสรภาพ
‎หลังเหลียวมองแม่เป็นครั้งสุดท้าย…
‎พิโก้ถูกรับเข้าแก๊ง
‎จากนี้ไป เขาจะต้องใช้เวลาครั้งละหลายสัปดาห์
‎ในโรงเรียนประจำที่หนาวเย็นที่สุดในโลก
‎เกาะกลุ่มกับเพื่อนที่พบใหม่เพื่อความอบอุ่น
‎พิโก้เริ่มต้นชีวิตอย่างยากลำบากถึงที่สุด
‎แต่เพราะความพยายามอันไม่รู้เหนื่อยของพ่อแม่
‎เขาอยู่รอดไปจนถึงฤดูใบไม้ผลิ
‎ไม่ช้า เขาจะแข็งแรงพอดูแลตัวเองได้ในทะเล
‎เมื่อมีพ่อแม่ที่ทุ่มเทเหมือนพ่อแม่พิโก้
‎แม้แต่บ้านที่หนาวเหน็บที่สุดก็ยังอบอุ่น
‎ที่ไอซ์แลนด์ อากาศกำลังจะเปลี่ยน
‎หน้าหนาวกำลังมา
‎ซิลเวอร์กับพี่ชายของเธอ ‎ต้องรีบเพิ่มน้ำหนักโดยเร็ว
‎แม่ของซิลเวอร์หาซากที่หาได้มาให้…
‎แต่มันไม่พอจะทำให้ลูกๆ อ้วนพี
‎และด้วยพี่ๆ นั้นก้าวร้าว
‎ซิลเวอร์จึงแทบไม่เหลืออะไรกิน
‎แต่ด้วยความมีไหวพริบ
‎เธอจึงหาทางอื่นเพื่อประทังความหิว
‎โครว์เบอร์รี
‎ถึงลูกเล็ก แต่มีคุณค่าทางสารอาหาร
‎และเธอไม่ได้เจอแค่นั้น
‎ห่างออกไป พ่อของเธอเจอการค้นพบสำคัญ
‎อ่าวที่เต็มไปด้วยนก
‎ซึ่งไม่มีใครเป็นเจ้าของ
‎แต่สิ่งที่คั่นกลางเขา ‎กับทางออกสำหรับปัญหาครอบครัว
‎คือแม่น้ำหนาวเย็นและไหลเชี่ยว
‎เขารวบรวมความกล้าแล้วลงน้ำไป
‎จิ้งจอกอาร์กติกไม่ใช่นักว่ายน้ำโดยธรรมชาติ
‎นี่เป็นหนทางสุดท้ายของพ่อซิลเวอร์
‎อุปสรรคแรกผ่านไปแล้ว
‎ต่อไปก็สาเหตุที่เขามาที่นี่
‎อย่างสิ้นหวัง พ่อของซิลเวอร์ล้มเหลว
‎เขาลองวิธีการเดิมอีกครั้ง
‎เขาเปี่ยมด้วยความกระตือรือร้น
‎แต่ที่เขาต้องการคือการพรางตัว
‎บนริมน้ำฝั่งตรงข้าม ซิลเวอร์เห็นทุกอย่าง
‎พ่อของเธอไม่ยอมแพ้
‎ในที่สุด ความดื้อรั้นของเขาก็ได้รับชัย
‎นี่เป็นอาหารดีๆ มื้อแรก ‎ในรอบหลายสัปดาห์ของซิลเวอร์
‎เธอได้กินมันคนเดียว
‎แต่พ่อของเธอมีลูกชายที่หิวโหยอีกสามตัว
‎เขาสั่นกระดิ่งมื้อค่ำ
‎พวกเด็กผู้ชายมาถึง ‎ตอนที่พ่อของเขาลงน้ำไปเป็นครั้งที่สอง
‎ซิลเวอร์รู้ว่าพอพ่อของเธอเอาอาหารมื้อถัดไปมา ‎เธอคงเข้าไปมีส่วนร่วมไม่ได้
‎ตอนนี้ทำได้อย่างเดียว
‎เธอไม่เคยว่ายน้ำมาก่อนในชีวิต
‎แต่ซิลเวอร์ก็ได้ทำสิ่งที่เหมือนจะเป็นไปไม่ได้
‎เธอตะลุยน้ำที่เย็นเยียบ ‎และกระแสน้ำเชี่ยวตามพ่อเธอไป
‎ก่อนซิลเวอร์จะถึงอีกฝั่ง
‎พ่อของเธอล่าเหยื่อตัวที่สองมาได้
‎ในที่สุดก็มีอาหารปริมาณกำลังดีให้ลูกชาย
‎ระหว่างที่พวกเด็กผู้ชายกำลังแย่งชิงมัน…
‎ที่อีกฝั่งแม่น้ำ
‎ซิลเวอร์กำลังจดจ่อ
‎นางนวลคิตติเวกมัวไขว้เขวเพราะเหยี่ยว
‎นี่เป็นโอกาสของซิลเวอร์
‎เธอทำสำเร็จ
‎แม้จะมีเหยี่ยว แต่เธอก็ยังใจเย็น
‎เหยื่อตัวแรกที่เธอล่า
‎พวกมันทั้งคู่ ซิลเวอร์กับพ่อ ‎ได้เปลี่ยนโชคชะตาของครอบครัวไป
‎พวกมันมีทักษะที่จำเป็น ‎เพื่อเอาตัวรอดในหน้าหนาวที่กำลังมาแล้ว
‎จริงอยู่ที่บางอย่างก็ไม่เคยเปลี่ยน
‎ถึงยังไง ถ้าคุณมีพี่ชาย คุณก็ต้องถูกแกล้ง
‎แต่ซิลเวอร์ได้พิสูจน์แล้ว ‎ว่าเธอคือน้องสาวที่ไม่ธรรมดา…
‎ซึ่งมีคุณสมบัติให้เอาตัวรอดในบ้านอันโหดร้าย
‎ในทุ่งแล้งที่แซมเบีย
‎ลูกน้อยของครอบครัว มินนี่
‎อ่อนแอจากความหิวโหยและตามฝูงได้ไม่ค่อยทัน
‎ในที่สุดครอบครัวเธอก็ได้อาหารมื้อเล็กมา
‎ตัวแรกในรอบสี่วัน
‎ในที่สุด มินนี่ก็ตามมาทัน
‎แต่เธอมั่นใจและช่างตื๊อไม่มากพอ ‎จะแหวกกลุ่มเข้าไปร่วมกิน
‎สิงโตต้องการความกล้า
‎และมินนี่ต้องหัดแสดงออกมากกว่านี้
‎ถ้าเธออยากอยู่รอด
‎โดยเฉพาะเมื่อบ้านของเธอยิ่งอันตรายขึ้น
‎ทางต้นน้ำ 1.6 กิโลเมตร
‎ตัวผู้เร่ร่อนกำลังใกล้เข้ามา
‎การทิ้งกลิ่นไว้เป็นสัญลักษณ์ที่ชัดเจน ‎ว่าพวกมันตั้งใจจะยึดครอง
‎เสียงคำรามของผู้บุกรุก ‎เป็นสัญญาณเตือนแก่ครอบครัวของมินนี่
‎พวกมันต้องพาลูกสิงโตไปซ่อนก่อนจะมืด
‎โดยเฉพาะมินนี่ ชีวิตของเธอไม่เคยเสี่ยงเท่านี้
‎คำบรรยายโดย วรพล ถาวรวรานนท์